title: Lockheed SR-71 Blackbird
text: Lockheed SR-71 Blackbird ye un avión de reconoixencia estratechica de velocidat Mach 3 de largo alcanz y gran altitut desembolicau y fabricau por a companyía aeroespacial estausunidense Lockheed Corporation. Estió operau tanto por a Fuerza Aeria d'os Estaus Unius (USAF) como que por a NASA. O  SR-71 estió desembolicau como un prochecto de l'avión de reconoixencia  Lockheed A-12 entre o decenio de 1960 por a división  Skunk  Works de  Lockheed.
  
  L'incheniero aeroespacial  estausunidense  Clarence "Kelly" Johnson estió responsable de muitos d'os conceptos innovadors d'a aeronau. A forma d'o  SR-71 se basó en a d'o A-12, que estió un d'os primers avions en estar disenyau con una sección transversal de radar reducida. En un momento dau, se yera considerando una variant de bombardero d'a  aeronau, antis que o programa se centrase solament en a reconoixencia. L'equipo d'a misión pa la función de reconoixencia incluiba sensors d'intelichencia de sinyals, un radar aerotransportau d'obserbación lateral y una camera fotografica ; o  SR-71 yera mas largo y mas pesau que l'A-12, o que le permitiba contener mas  combustible, asinas como una  gabina de dos  asientos. A designación  SR-71 s'ha atribuiu a os esfuerzos d'o Chefe d'Estau Mayor d'a  USAF, Cheneral  Curtis  LeMay, qui prefirió a designación  SR (Reconoixencia Estratechica) sobre simplament  RS (Reconoixencia).
  
  Historia 
  L'aeronau s'introdució en servicio operativo en chinero de 1966. Entre as misions de reconoixencia aeria, o SR-71 operó a altas velocidatz y altitutz (Mach 3,2 y 25.900 metros) pa permitir-le superar las menazas. Si se detectaba o lanzamiento d'un  misil tierra-aire, l'acción evasiva estandar yera simplament accelerar y superar a lo  misil. En promeyo, cada  SR-71 podría volar una vegada por semana a causa d'o tiempo de respuesta alongau requeriu dimpués d'a recuperación d'a misión. Se construyoron un total de 32 avions ; 12 se perdioron en accidents y garra en acción enemiga.  Entre 1988, a  USAF retiró lo SR-71 en gran parti a causa de razons politicas ; varios estioron reactivaus breument entre o decenio de 1990 antis d'o suyo segundo retiro en 1998. A NASA estió l'operador final de l'avión, retirando os suyos exemplars en 1999. Dende o suyo retiro, o paper d'o  SR-71 ha estau asumiu por una combinación de  satelites de reconoixencia y vehíclos aerios no tripulaus  (u  UAV) ; un  sucesor proposau d'o  UAV, o  SR-72 yera estando desembolicau por  Lockheed Martin, y  programado pa volar en 2025. A lo SR-71 se le han dau quantas embotadas, incluius "Blackbird" y "Habu". En 2020, o  SR-71 contina mantenendo o  récord mundial que establió en 1976 pa l'avión tripulau que vola mas rapido, anteriorment en poder d'o relacionau Lockheed  YF-12 .
  
  Referencias 
  
  Avions de reconoixencia
  SR-71 Blackbird